#  Anexa la Hotărârea Consiliului Local Satu Mare Nr. 296/29.11.2018

#

#  Protocol de colaborare

**Art. 1 Părţile Protocolului**

MUNICIPIUL SATU MARE, prin DIRECŢIA DE EVIDENŢĂ A PERSOANELOR, cu sediul în Municipiul Satu Mare, str. Corneliu Coposu nr. 14, Judeţul Satu Mare, cont RO29TREZ54621340250XXXXX deschis la Trezoreria Satu Mare, reprezentat prin Primarul Municipiului Satu Mare, Kereskényi Gábor şi director executiv, dr. Torja Ionel

Şi

COMUNA VETIŞ, cu sediul în localitatea Vetiş, str. Principală nr. 437, telefon 0261.820.702, fax: 0261.820.783, cod unic de înregistrare 3896577, cont RO51TREZ24A705000200200X, deschis la Trezoreria Satu Mare, e-mail: primaria@vetiş.ro, reprezentată prin primar, ing. Iuliu Ilyes.

**Art. 2** **Obiectul Protocolului**

D.E.P. a Municipiului Satu Mare va desfăşura activităţile specifice de evidenţă a persoanelor prevăzute de legislaţia în vigoare privind punerea în legalitate cu acte de identitate a cetăţenilor comunei Vetiş, în urma aprobării şi implementării noului nomenclator stradal în comuna Vetiş.

**Art. 3 Termenul protocolului**

Prezentul protocol se încheie pe o perioadă de 6 luni, cu începere de la 01.12.2018.

**Art. 4. Plata contravalorii actelor de identitate**

4.1 Contravaloarea actelor de identitate este de:

 - contravaloare carte de identitate - 7 lei,

 - contravaloare carte de identitate provizorie - 1 leu.

4.2 Cheltuielile cu taxele pentru eliberarea actelor de identitate ca urmare a schimbării denumirii străzilor şi renumerotării imobilelor se suportă din bugetul comunei Vetiş, în conformitate cu prevederile art. 41 alin.1 din O.U.G. nr. 97/2005, privind evidenţa, domiciliul, reşedinţa şi actele de identitate ale cetăţenilor români, republicată cu modificările şi completările ulterioare şi ale H.C.L nr. 40 din 10.10.2018, aprobată de către Consiliul Local al comunei Vetiş.

4.3 Contravaloarea taxelor pentru eliberarea actelor de identitate se va vira în termen de 7 zile lucrătoare de la data preluării cererilor pentru eliberarea actelor de identitate, în contul Primăriei Municipiului Satu Mare nr. RO29TREZ54621340250XXXXX, deschis la Trezoreria Satu Mare, în baza situaţiei nominale întocmite de către reprezentanţii D.E.P. a Municipiului.

4.4 În cazul în care U.A.T. Vetiş nu are posibilitatea financiară de a achita contravaloarea taxelor conform art. 4.3, actele de identitate se vor elibera titularilor, doar după prezentarea dovezii plăţii contravalorii CI/CIP de către titular.

**Art. 5 Obligaţiile Direcţiei de Evidenţă a Persoanelor**

5.1 Reprezentanţii D.E.P. a Municipiului Satu Mare se vor deplasa la data şi ora, stabilite de comun acord cu reprezentanţii U.A.T. Vetiş, la sediul unităţii administrativ teritoriale Vetiş.

5.2 Se vor prelua cererile pentru eliberarea actelor de identitate şi imaginile foto.

5.3 Se vor elibera actele de identitate la sediul unităţii administrativ teritoriale Vetiş la data şi ora stabilite de comun acord între părţi.

5.4 În cazurile când se impun verificări specifice (în actele de stare civilă din alte UAT-uri, paşapoarte, dovada preluării impresiunilor decadactilare sau efectuarea identificării persoanelor), termenul de soluţionare al cererilor pentru eliberarea actelor de identitate poate fi de 30 de zile de la data înregistrării cererii la DEP a Municipiului Satu Mare, care poate fi prelungit cu cel mult 15 zile de către şeful serviciului public comunitar de evidenţă a persoanelor sau persoana imputernicită în acest sens.

**6. Obligaţiile unităţii administrativ teritoriale Vetiş**

6.1 U.A.T. Vetiş se obligă să vireze în contul Primăriei Municipiului Satu Mare contravaloarea taxelor pentru actele de identitate.

6.2 U.A.T. Vetiş se obligă să asigure spaţiul adecvat preluării cererilor pentru eliberarea actelor de identitate, a imaginilor foto şi a eliberării actelor de identitate.

6.3 U.A.T. Vetiş se obligă să asigure eliberarea documentelor necesare emiterii actelor de identitate (certificate de stare civilă, adeverinţe din registrul agricol), precum şi efectuarea fotocopiilor de pe documentele depuse în susţinerea cererilor pentru eliberarea actelor de identitate.

6.4. U.A.T. Vetiş se obligă să asigure transportul reprezentanţilor D.E.P. a Municipiului Satu Mare, de la sediul D.E.P. a Municipiului Satu Mare la sediul Primăriei Vetiş, respectiv de la sediul Primăriei Vetiş la sediul D.E.P. a Municipiului Satu Mare, precum şi la persoanele netransportabile de pe raza comunei Vetiş.

**7. Încetarea Protocolului**

Protocolul încetează în următoarele situaţii:

- la expirarea perioadei prevăzute la art. 3 din Protocol;

- în cazul neexecutării de către părţi a obligaţiilor prevăzute anterior;

- la cererea unei dintre părţi.

**8. Clauze finale**

 Prezentul Protocol a fost închei azi în baza Hotărârii Consiliului Local Vetiş nr. 40 din 10.10.2018 şi a Hotărârii Consiliului Local Satu Mare nr.296 din 29.11.2018.

 MUNICIPIUL SATU MARE COMUNA VETIŞ

 PRIMAR PRIMAR

 Kereskényi Gábor Ing. Iuliu Ilyes

 SECRETAR SECRETAR

 Racolţa Mihaela-Maria

 Pop Anca

 DIRECTOR ECONOMIC

 Ursu Lucia

SERVICIUL JURIDIC, CONTENCIOS, ARHIVĂ

 Şereş Corina Mihaela

AVIZAT CFP

D.E.P. A MUNICIPIULUI SATU MARE

Dr. Torja Ionel

 Președinte de ședință Secretar

 Glodean Enicő Mihaela Maria Racolța